Diari Oficial de la Generalitat Valenciana


Sumari del DOGV 5966, del 03-03-2009 (2009/2471)

DECRET 33/2009, de 27 de febrer, del Consell, pel qual es crea l'Escola Tècnica Superior d'Enginyeria Informàtica a la Universitat Politècnica de València, resultant de la integració, en un únic centre, de l'Escola Tècnica Superior d'Informàtica Aplicada i de la Facultat d'Informàtica de l'esmentada universitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5966

Data del DOGV
:   03-03-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/2471


Data del document
:   27-02-2009

Organisme emissor
:   Conselleria d'Educació

Tipus de document
:   Decret

Descriptors 

:   * universitat
    * títol d'estudis
    * centre d'ensenyament
    * legislació

DECRET 33/2009, de 27 de febrer, del Consell, pel qual es crea l'Escola Tècnica Superior d'Enginyeria Informàtica a la Universitat Politècnica de València, resultant de la integració, en un únic centre, de l'Escola Tècnica Superior d'Informàtica Aplicada i de la Facultat d'Informàtica de l'esmentada universitat. [2009/2471]  
La Universitat Politècnica de València ha sol·licitat autorització per a la creació de l'Escola Tècnica Superior d'Enginyeria Informàtica, resultat de la integració, en un únic centre, de l'Escola Tècnica Superior d'Informàtica Aplicada i de la Facultat d'Informàtica de l'esmentada universitat, i que impartirà les ensenyances conduents a les titulacions d'Enginyer en Informàtica, Enginyer Tècnic en Informàtica de Gestió, Enginyer Tècnic en Informàtica de Sistemes i Llicenciat en Documentació, que actualment impartixen els dits centres.  
Es tracta per tant d'un procés de reorganització administrativa, a fi de procurar una unitat d'acció en els estudis d'Informàtica, que garantisca la qualitat de l'activitat acadèmica en tal àmbit i potencie la seua projecció exterior com a conseqüència del procés d'adaptació a l'Espai Europeu d'Educació Superior.  
En l'expedient consta la documentació justificativa que exigix l'article 7 de la Llei 4/2007, de 9 de febrer, de la Generalitat, de Coordinació del Sistema Universitari Valencià.  
El Consell Valencià d'Universitats i de Formació Superior va ser informat sobre la proposta relativa a la creació de l'Escola Tècnica Superior d'Enginyeria Informàtica, en sessió de 10 de febrer de 2009, i consta en l'expedient l'informe favorable de l'Agència Valenciana d'Avaluació i Prospectiva.  
Per tot això, de conformitat amb l'article 8 de la Llei Orgànica 6/2001, de 21 de desembre, de Universitats, modificat per la Llei Orgànica 4/2007, de 12 d'abril, i dels articles 6 al 9, 13.2 i 16 del Reial Decret 557/1991, de 12 d'abril, sobre creació i reconeixement d'Universitats i centres universitaris, a proposta del conseller d'Educació i amb la deliberació prèvia del Consell, en la reunió del dia 27 de febrer de 2009,  
DECRETE  
Article 1. Autorització de la creació d'una Escola Tècnica Superior universitària  
S'autoritza la creació de l'Escola Tècnica Superior d'Enginyeria Informàtica, al Campus de Vera de la Universitat Politècnica de València, com a conseqüència de la integració, en un únic centre, de l'Escola Tècnica Superior d'Informàtica Aplicada i de la Facultat d'Informàtica de l'esmentada Universitat.  
Article 2. Autorització d'ensenyances  
S'autoritza a l'Escola Tècnica Superior d'Enginyeria Informàtica, de la Universitat Politècnica de València, per a organitzar i impartir les ensenyances conduents als títols oficials d'Enginyer en Informàtica, Enginyer Tècnic en Informàtica de Gestió, Enginyer Tècnic en Informàtica de Sistemes i Llicenciat en Documentació.  
Article 3. Inscripció en el Registre d'Universitats, Centres i Títols   
D'acord amb l'article 13.1 del Reial Decret 1509/2008, de 12 de setembre, pel qual es regula el Registre d'Universitats, Centres i Títols, la creació de l'Escola Tècnica Superior d'Enginyeria Informàtica, de la Universitat Politècnica de València, es comunicarà a este registre, per a la seua inscripció.  
Article 4. Comunicació a la Conferència General de Política Universitària  
D'acord amb l'article 8.3 de la Llei Orgànica 6/2001, de 21 de desembre, d'Universitats, modificat per la Llei Orgànica 4/2007, de 12 d'abril, de la present autorització es donarà informació a la Conferència General de Política Universitària.   
DISPOSICIÓ FINAL  
Única. Efectes  
El present decret tindrà efectes des del dia que es publique en el Diari Oficial de la Comunitat Valenciana.  
Valencia, 27 de febrer de 2009  
El president de la Generalitat,  
Francisco Camps Ortiz  
El conseller de Educació,  
Alejandro Font de Mora Turón